### Resume

Et ejendomsselskab har anmodet om, at der gives mulighed for, at der på Joachim Christiansen 3 i Vejle kan bygges op til 92 boliger i en etagebebyggelse.

Bebyggelsen i området anvendes i dag af virksomheden Reproflex, mens resten henligger i græs og beplantning.

### Sagsfremstilling

![](data:image/png;base64...)

Figur 1: Kort over lokalplanområdet

![](data:image/png;base64...)

Figur 2: Situationsplan over området

Lokalplanens indhold

Et ejendomsselskab har anmodet om, at der gives mulighed for, at der på Christopher Thygesen, Vejle kan bygges op til 92 boliger i en etagebebyggelse.

En mindre del af det ca. 1,4 ha store område anvendes i dag af den grafiske virksomhed Reproflex, mens resten henligger i græs og beplantning. Området omkring er et blandet bolig- og erhvervsområde med etagebebyggelse, rækkehuse, parcelhuse, børnehave, skole mm.

Bebyggelsen opføres i to til tre etager, hvor bebyggelsen i tre etager placeres længst væk fra de lave rækkehuse mod syd. Bebyggelsen terrasseres med grundens fald mod syd.

Til facaderne anvendes primært tegl i rødlige, gullige og grålige nuancer. En visualisering af facaderne er vedlagt som bilag.

Vejadgangen sker af den eksisterende vej fra nord. Gennem området går en stiforbindelse, der binder de fælles friarealer op på eksisterende stinet udenfor området.

Mod [adresse] skal etableres et beplantningsbælte, der er en fortsættelse af bæltet mod nord, og heri skal placeres en støjskærm.

Helhedsvurdering af afledte konsekvenser

Der skal foretages en helhedsvurdering af lokalplanens afledte konsekvenser, herunder offentlige investeringer, for at sikre en byudvikling i balance. Det kan være i forhold til f.eks. skoler, institutioner, idræt, kultur, veje, stier og kollektiv trafik.

Notat for afledte konsekvenser er under udarbejdelse, og vil være klart ved behandling af lokalplanforslaget.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg der har været i fordebat.

Høringsperioden for lokalplanen vurderes til 4 uger, da lokalplanen er af en karakter, med et geografisk anvendelsesområde, en kompleksitet og et omfang, hvor 4 uger vurderes at være rimelig tid til inddragelsen af offentligheden.

Overtagelsespligt/Frafaldserklæring

Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1357 igangsættes. |

### Beslutning

Godkendt.

Richard Jepsen var fraværende.